open-index/open-wikipedia-markdown huggingface dataset:
போர்ட் இந்தியா நிறுவனம்

**ஃபோர்ட் இந்தியா பிரைவேட் லிமிடெட் ** (Ford India Private Limited) இந்தியாவில் போர்ட் தானுந்து நிறுவனத்திற்கு முழுமையும் உரிமையான துணை நிறுவனமாகும். இதன் தலைமையகம் தமிழ்நாட்டின் காஞ்சிபுரம் மாவட்டத்தில் சென்னையை அடுத்த மறைமலை நகர் பகுதியில் அமைந்துள்ளது.  இந்தியாவில் சீருந்து தயாரிப்பாளர்களில் ஆறாவதாக உள்ளது.

## வரலாறு
1996ஆம் ஆண்டு புதிய  **ஃபோர்ட் இந்தியா பி.லிமிடெட்டின்** உற்பத்தி துவங்கினாலும்  இதன்  ஆரம்பம் 1907ஆம் ஆண்டு போர்ட் மாடல் ஏ உடன் தொடங்கியது. தற்போதைய தொழிற்சாலை சென்னையை அடுத்த மறைமலை நகரில் உள்ளது. 1926ஆம் ஆண்டு தொடங்கிய முயற்சி 1954ஆம் ஆண்டு மூடப்பட்டது. மீண்டும்  மகிந்தரா நிறுவனத்துடன் 50-50 இணைந்த முயற்சியாக *மகிந்தரா போர்ட் இந்தியா லிமிடெட்* (MFIL) என  அக்டோபர் 1995 அன்று தொடங்கியது. போர்ட் தானுந்து நிறுவனம் தனது பங்கை 72% ஆக மார்ச் 1998இல் உயர்த்தி ஃபோர்ட் இந்தியா பி. லிட் என மறுபெயரிட்டது.

## நிறுவன ஆளுமை
ஃபோர்ட் இந்தியாவின் மேலாண்மையை தலைவர் மற்றும் மேலாண் இயக்குநராக மைக்கேல் போன்ஹம், செயல் இயக்குநர் (இயக்கம்) சந்தீப் சன்யால், செயல் இயக்குநர் (சந்தைப்படுத்தல், விற்பனை மற்றும் சேவை) நிகெல் ஈ. வார்க்,  துணைத் தலைவர் (நிதி) மற்றும் முழுநேர இயக்குநராக குல்ஜித் ராணா,  துணைத் தலைவர்  (மனிதவளம்) வைரமணி பாண்டியன் ஆகியோர் நிர்வகிக்கின்றனர்.

## தயாரிப்பு வசதிகள்
சென்னையிலிருந்து 45 கி.மீ தொலைவில் உள்ள மறைமலை நகரில் ஆண்டுக்கு 100,000 அலகுகள் தயாரிக்கக்கூடிய போர்ட் இந்தியாவின் முதன்மை தொழிற்சாலை  அமைந்துள்ளது. மார்ச் 2010இல் இதன் புதிய இரக வண்டி *போர்ட் ஃபிகோ*வை அறிமுகப்படுத்துகையில்    இந்தத் திறனளவை 200,000 அலகுகளாக இரட்டிப்பாக்க போர்ட் தானுந்து நிறுவனம் $500 மில்லியன் செலவழித்துள்ளது. இதனை ஆண்டுக்கு 250,000 அலகுகளாக உயர்த்த புதிய தொழிலக வசதிகளையும் அமைத்து வருகிறது.

## இரகங்கள்
### தற்போது
#போர்ட் எண்டவர் ( 2004 அறிமுகமானது)
#பியெஸ்டா ( 2005 அறிமுகமானது)
#ஃபோர்ட் ஃபிகோ ( 2010 அறிமுகமானது)

### நிறுத்தப்பட்டது
#ஃபோர்ட் ஐகான் (1999-2010)
#போர்ட் எஸ்கார்ட் (1996–2001)
#போர்ட் மொண்டியோ (2001–2006)
#போர்ட் இஃபூஷன் (2004–2010)

## விற்பனை மற்றும் சேவை பிணையம்
ஏப்ரல் 2011 நிலவரப்படி, போர்டு இந்தியாவிற்கு நாட்டின் அனைத்து மாநிலங்களிலும் மூன்று நடுவண் ஆட்சிப்பகுதிகளிலும் உள்ள 107 நகரங்களில் 170 முகமைகள் செயல்பட்டு வருகின்றன.

## விற்பனை  செயல்திறன்
2010 ஆண்டில்,  போர்ட் இந்தியா தனது 2009ஆம் ஆண்டின் விற்பனையான 29,488 சீருந்துகளுக்கெதிர் 83,887 சீருந்துகளை விற்று 172% வளர்ச்சியைக் கண்டுள்ளது.

## ஏற்றுமதி
போர்டின் இந்தியத் தொழிற்சாலையிலிருந்து குறைந்தளவு சீருந்துகள் தென் அமெரிக்கா மற்றும் ஆபிரிக்காவிற்கு ஏற்றுமதி ஆகிறது.
## இந்தியாவின் உற்பத்தி நிறுத்தம்
2021 ஆம் ஆண்டில் இந்திய சந்தையில் இருந்து ஃபோர்டு வெளியேறிய நிலையில், தனது குஜராத் மாநிலத்தில் உள்ள ஆலையை டாட்டா மோட்டார்ஸ் நிறுவனத்திடம் விற்பனை செய்தது. 
## மீண்டும் இந்தியா வரும் ஃபோர்டு
2024 ஆம் ஆண்டின் இறுதி அல்லது 2025 ஆம் ஆண்டின் துவக்க மாதங்களில் மீண்டும் இந்திய சந்தைக்கு T6 வகை மற்றும் எலக்ட்ரிக் கார்களை விற்பனை செய்யவும், தயாரிக்கவும் ஃபோர்டு திட்டமிட்டுள்ளது.

## இதனையும் காண்க
*போர்ட் தானுந்து நிறுவனம்

## வெளியிணைப்புகள்
*போர்ட் இந்தியா பிரைவேட் லிமிடெட்
*போர்ட் மோட்டார் கம்பனி

## மேற்கோள்கள்

பகுப்பு:சென்னை தொழிற்சாலைகள்
பகுப்பு:இந்தியத் தானுந்து வணிக நிறுவனங்கள்
பத்ததி வழிபாட்டு முறை

**பத்ததி வழிபாட்டு முறை** என்பது ஆரம்பகால மக்களது வழிபாட்டு முறையாகும்.  இதனை **பத்தாசி** எனவும் அழைப்பர். இப்பத்ததிகள் எழுத்தாணி கொண்டு எழுதப்பட்ட ஓலைச் சுவடிகளில் காணப்படுகின்றன. இவை பூசை விதிமுறைகளையும் அதற்கான மந்திர யந்திரங்களையும் கூறுகின்றன. 

இப்பத்ததிகள் குரு சீட முறையில் பாதுகாக்கப்பட்டு இரகசியமாகப் பேணப்பட்டு வருகின்றன. பத்ததி வழிபாட்டு முறையில் விக்கிரகங்களை விட கும்பங்கள் முக்கிய இடத்தை வகிக்கின்றன.  ஆகமம் சாராத பத்ததிகள், ஆகமம் சார் பத்ததிகள் என இரு வகைப்படும்.  பத்ததி நூல் செய்தவர் அந்தணர் ஆயின் 'சிவம்' என்றும், அரச மரபினர் ஆயின் 'தேவர்' என்றும் குறிப்பிடுவது வழக்கம். 

பத்ததி என்பது பத்தியின் அதிகரிப்பு. பத்தி  வழிபடுவோர் மாட்டு நிகழ்வது உண்டு. இப்படி நிகழ்ந்து பாடப்பட்ட வடமொழி நூல் **குகபத்ததி**.  

## மட்டக்களப்பில் வழங்கப்படும் சில ஆகமம் சாராத பத்ததிகள்
* காளியம்மன் பத்ததி,
* மாரியம்மன் பத்ததி,
* பேச்சியம்மன் பத்ததி, 
* கண்ணகியம்மன் பத்ததி, 
* வதனமா பத்ததி,
* வயிரவர் பத்ததி,
* திரௌபதி அம்மன் விதிமுறை,
* விஷ்ணு பத்ததி,
* பெரிய தம்பிரான் பத்ததி

## அடிக்குறிப்பு

பகுப்பு:இந்து சமய வழிபாடுகள்
பகுப்பு:இலங்கையில் இந்து சமயம்‎
அமுதசாகரம்

அமுதசாகரர் என்பவரால் இயற்றப்பட்ட நூல் **அமுதசாகரம்**. உயிரைத் தளிர்க்கச் செய்வது அமிழ்தம்.  அம்மும் உணவு அமுதம். உணவு உடலைத் தளிர்க்கச் செய்யும். சாகரம் என்பது கடல். சமணர் தம் தெய்வம் அருகனை அமுதசாகரர் என்பர். அருகன் பெயர் பூண்ட இப்புலவரால் செய்யப்பட்ட நூல் அமுதசாகரம்.

அமுதசாகரனார் யாப்பருங்கலம் என்னும் நூலை எழுதினார். இது ஆசிரியப்பாவால் ஆன நூற்பாக்களைக் கொண்டது. பின்னர் இவரே யாப்பருங்கலக்காரிகை என்னும் நூலைச் செய்தார். இது கட்டளைக்கலித்துறை என்னும் யாப்பால் அமைந்த நூற்பாக்களைக் கொண்டது. யாப்பருங்கல நூலுக்குப் பழைய விருத்தி உரை ஒன்று உள்ளது. அதிலிருந்து 76 நூற்பாக்களைத் தொகுத்து முனைவர் க.ப.அறவாணன் அமுதசாகரம் என்னும் பெயரில் ஒரு நூலை உருவாக்கியுள்ளார்.

இதனைத் தனிநூலாகத் தொகுத்ததற்கான விளக்கம் புலப்படவில்லை.

## மேற்கோள்கள்

பகுப்பு:சமணத் தமிழ் இலக்கியங்கள்
பகுப்பு:10 ஆம் நூற்றாண்டுத் தமிழ் நூல்கள்
சிவதொண்டன் நிலையம், இலங்கை

**சிவதொண்டன் நிலையம்** யாழ்ப்பாணம் யோகசுவாமிகளின் அறிவுறுத்தலின் படி உருவாக்கப்பட்ட ஆச்சிரமம் ஆகும். சிவதொண்டன் நிலையம் யாழ்ப்பாணத்திலும் செங்கலடியிலும் இயங்கி வருகின்றன. இவற்றின் நிருவாகம் சிவதொண்டன் சபையின் கீழ் உள்ளது. சிவதொண்டன் சபை வெளியிடுகின்ற ஆன்மீக சஞ்சிகையான சிவதொண்டன் திங்களுக்கு ஒரு முறை வெளியாகின்றது. 

## நோக்கம்
இச் சிவதொண்டன் நிலையங்கள் துறவியரும், தன்னையறியச் சாதனை புரிவோரும் தங்கும் ஆச்சிரமங்கள் ஆகும். ஆன்மீகச் சாதனையும் அதற்கு உகந்த செயற்பாடுகளுமே இந்நிலையங்களின் தனி நோக்கமாகும்.

## அமைப்பு
சிவதொண்டன் நிலையம் இரு பிரதான அங்கங்களைக் கொண்டுள்ளன. மேல் மாடியில் தியான மண்டபமும் கீழே உள்ள மண்டபம் புராண மண்டபமும் காணப்படுகின்றன. தியான மண்டபத்தில் திருவடி பிரதிட்டை செய்யப்பட்டுள்ளது. புராண மண்டபத்தில் சுவாமிகளின் திருவுருவச் சிலை பிரதிட்டை செய்யப்பட்டுள்ளது. புராண மண்டபத்தில் புராண படனம், திருமுறைப் பாரயணம், நற்சிந்தனைப் பாரயணம் என்பன நிகழும்.

## பூசைகள்
நித்திய பூசை காலை ஆறு மணிக்கும் மாலையில் நான்கு மணிக்கும் நடைபெறுகின்றன. இவற்றைவிட யோக சுவாமிகள் திருவடி அடைந்த நட்சத்திரமான ஆயிலிய நட்சத்திரப் பூசை நண்பகற்போதில் மேற்கொள்ளப்படுகின்றது. மாதத்தின் முதல் ஞாயிறு யாக நாளக அனுட்டிக்கப்படும். ஒரு யாக நாளில் விரதியராய் சிவதொண்டன் நிலையத்தில் ஒன்று கூடி நற்சிந்தனை உரைநடைப் பகுதியை வாசித்து, அதிற் குறிப்பிட்டுள்ள ஆன்மீக விடயங்கள் பற்றி சிந்தித்து, பின் தியானத்திருப்பர். இதுவே யாக நாளாகும். இது பொதுவாக யாழ் சிவதொண்டன் நிலையத்தில் அனுட்டிக்கப்படும். 

அத்துடன் சிவராத்திரி, திருவடி பூசைத்தினம், குருபூசை, ஆண்டு விழா, திருவெம்பாவை என்பவற்றின் போது சிறப்புப் பூசைகள் நிகழ்கின்றன.

## யாழ்ப்பாணம் சிவதொண்டன் நிலையம்
இது யோகசுவாமிகளது திருவுளப்படி 1953 ஆம் ஆண்டு யாழ்ப்பாணம் காங்கேசன்துறை வீதியில் அமைந்துள்ளது. இது தனது ஆண்டு விழாவினை ஆண்டுதோறும் நவம்பர் 4 ஆம் நாளில் கொண்டாடுகின்றது.

## செங்கலடி சிவதொண்டன் நிலையம்
இச் சிவதொண்டன் நிலையம் இலங்கையின் கிழக்கு மாகாணத்தில் செங்கலடி கிராமத்தில் மட்டக்களப்பு-செங்கலடி பிரதான வீதியில் அமைந்துள்ளது. இச்சிவதொண்டன் நிலையம் யோகசுவாமிகளது திருவுளப்படி சுவாமிகள் சமாதியடைந்த ஆண்டு (1964) பங்குனி மாதத்தில் நிறுவப்பட்டது.

## ஆச்சிரம வாழ்வு நாள்
பொதுவாக யோகசுவாமிகளின் பங்குனிமாதக் குருபூசைக்கு முந்திய மூன்று நாட்களும் ஆச்சிரம வாழ்வு நாட்களாக அனுட்டிக்கப்படுகின்றது. மேலும் செங்கலடி சிவதொண்டன் நிலையத்தில் மாதந்தோறும் இரு ஞாயிற்றுக் கிழமைகளில் இது நடைபெறும். ஆச்சிரம வாழ்வு நாளன்று குறிப்பிட்டளவான ஆன்மீக நாட்டங்கொண்ட பக்தர்கள் கூடி ஞான நூல் ஒன்றையோ அல்லது பலதையோ வாசித்து அதன் உண்மைகளை விளங்குவர். இது ஒரு சத்சங்கம் போன்று நடைபெறும்.  பக்தர்கள் ஆச்சிரம வளவில் இயன்ற தொண்டினையும் மேற்கொள்வர். ஒரு ஆச்சிரமச் சூழலுக்கு ஒப்பான நடைமுறைகள் அன்று நடைபெறும். நண்பகற்போதில் மாகேசுரபூசையும் நிகழும்.

## வெளி இணைப்புகள்
*யாழ்ப்பாணம் சிவதொண்டன் நிலைய இணையத்தளம்
*செங்கலடி சிவதொண்டன் நிலைய இணையத்தளம் 
*நூலகம் திட்டத்தில் சிவதொண்டன் நிலைய நூல்கள்

பகுப்பு:இலங்கை இந்து சமய அமைப்புகள்
சூன் 2011

**சூன் 2011** (*June 2011*), ஒரு புதன்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி ஆனி மாதம் சூன் 16 வியாழக்கிழமை தொடங்கி, 2011 சூலை 16 சனிக்கிழமை முடிவடையும்.

## சிறப்பு நாட்கள்
* சூன் 5 - நம்பியாண்டார் நம்பி குருபூசை
* சூன் 5 - சர்வதேச சுற்றுச்சூழல் நாள்
* சூன் 6 - நமிநந்தியடிகள் குருபூசை
* சூன் 6 - சேக்கிழார் குருபூசை
* சூன் 6 - சோமாசிமாற நாயனார் குருபூசை

## நிகழ்வுகள்

----

பகுப்பு:2011
அறிவிசை (சிற்றிதழ்)

**அறிவிசை** இலங்கை, யாழ்ப்பாணம்,  திருநெல்வேலியிலிருந்து வெளிவந்த ஒரு மாதாந்த இதழாகும். 

## முகவரி
141, கேனியடி, ஆடியபாதம் வீதி, திருநெல்வேலி, யாழ்ப்பாணம் 

## ஆசிரியர்
* லோ. துசீகரன்

## உள்ளடக்கம்
மருத்துவம், விஞ்ஞானம், கணிதவியல், வானியல், இயற்கை விஞ்ஞானம் தொடர்பான அறிவியல் கட்டுரைகளையும், விழிப்பூட்டும் விஞ்ஞானத் தகவல்களையும் இது கொண்டுள்ளது.
பகுப்பு:சமூக அறிவியல் தமிழ் இதழ்கள்
பகுப்பு:ஈழத்து சஞ்சிகைகள்
நங்கூரம் (பொலனறுவை சிற்றிதழ்)

**நங்கூரம்** இலங்கையில் பொலனறுவையிலிருந்து 1990ம் ஆண்டில் வெளிவந்த ஒரு காலாண்டு இதழாகும்.
## பணிக்கூற்று
* இலட்சிய இதழ்.
## நிர்வாகம்
#### ஆசிரியர்
* ஏ. ஏ. அஸ்ரப் (புதுநகரான்)
#### முகவரி
எஸ். டி. எஸ். ஹார்ட்வெயார் ஸ்டோர்ஸ், கதுறுவெல, பொலனறுவை.
## உள்ளடக்கம்
இவ்விதழில் இலக்கிய நயம், கவிதைகள், கதைகள், கேள்வி பதில், வாசகர் பக்கம் போன்ற பல்சுவை அம்சங்கள் இடம்பெற்றிருந்தன. 
பகுப்பு:இலங்கைத் தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
ஒலாண்டா உமாலா

**ஒலாண்டா உமாலா** (*Ollanta Humala*, பிறப்பு: சூன் 26, 1962) பெருவின் அரசியல்வாதி. முன்னாள் இராணுவ அதிகாரியான இவர் 2006 ஆம் ஆண்டு அரசுதலைவர் தேர்தலில் போட்டியிட்டு தோல்வியடைந்தார். 2011 ஆண்டு ஏப்ரல் மாதம் நடைபெற்ர தேர்தலில் மீண்டும் போட்டியிட்டு முதற்சுற்றில் 31% வாக்குகளைப் பெற்றார். சூன் 2011 இல் இடம்பெற்ற இரண்டாம் சுற்று வாக்கெடுப்பில் 51.6% வாக்குகளைப் பெற்று வெற்றி பெற்றார்.

பெரு இராணுவத்தில் 1982 இல் இணைந்த உமாலா லெப்டினண்ட் கேர்ணல் தரத்துக்குப் பதவி உயர்வு பெற்றார். 1992 இல் பெருவில் "பளபளப்பான வழி" (Shining Path) என்ற மாவோயிசப் போராளி அமைப்புக்கெதிரான உள்நாட்டுப் போரிலும், 1995 இல் எக்குவடோர் நாட்டுக்கு எதிரான செனெப்பா போரிலும் பங்குபற்றினார். 2000 ஆம் ஆண்டு அக்டோபரில், அரசுத்தலைவர் அல்பேர்ட்டோ ஃபுஜிமோரிக்கு எதிரான தோல்வியடைந்த இராணுவக்கிளர்ச்சிக்குத் தலைமை தாங்கினார். இக்கிளர்ச்சி பெருவின் தெற்கு நகரான டாக்னாவில் இடம்பெற்றது. 39 இராணுவத்தினர் பங்குபற்றினர். ஒரு இராணுவத்தலைவரைரும், நான்கு சுரங்கத் தொழிலாளர்களையும் இவர்கள் கடத்தியிருந்தனர். ஃபுஜிமோரியின் ஆட்சி பின்னடைவை அடையத் தொடங்கிய காலத்தில் இவருக்கு பெருவின் மேலவையால் மன்னிப்பு வழங்கப்பட்டது.

2005 ஆம் ஆண்டில் பெரு தேசியவாதிகளின் கட்சியை ஆரம்பித்து அரசியலுள் நுழைந்து 2006 ஆம் ஆண்டு அரசுத்தலைவர் தேர்தலில் போட்டியிட்டு இரண்டாவதாக வந்து அலன் கார்சியாவிடம் தோல்வியடைந்தார். பின்னர் 2011 ஆம் ஆண்டுத் தேர்தலில் போட்டியிட்டு வெற்றி பெற்றார். இவருக்கு எதிராக முன்னாள் அரசுத்தலைவர் அல்பேர்ட்டோ ஃபுஜிமோரியின் மகள் கெய்க்கா ஃபுஜிமோரி போட்டியிட்டார்.

## மேற்கோள்கள்


பகுப்பு:1962 பிறப்புகள்
பகுப்பு:பெருவின் அரசியல்வாதிகள்
பகுப்பு:பெருவின் அரசுத் தலைவர்கள்
பகுப்பு:1961 பிறப்புகள்
பகுப்பு:வாழும் மக்கள்
ஆதவன் (இதழ்)

**ஆதவன்** இலங்கை,  கொழும்பு பிலியந்தலையிலிருந்து வெளிவந்த ஒரு வார இதழாகும். இதன் முதல் இதழ் சூன் 19, 2000 இல் வெளிவந்தது.
## வெளியீடு
* ராவய பப்ளிகேசன்ஸ் 83, பிலியந்தலை வீதி, மஹரகம. 

இலங்கையில் விக்டர் ஐவன் என்பவரை ஆசிரியராகக் கொண்டு வெளிவரும் ஒரு சிங்கள வார இதழ் ராவய ஆகும். இவ்வார இதழ் இலங்கை அரசியலிலும் பாரிய தாக்கங்களை ஏற்படுத்திய ஒரு இதழாக விளங்கியது. படித்த வாசகர் மத்தியில் நம்பகத்தன்மைமிக்க நடுநிலைய இதழாகவும் கருதப்பட்டு வருகின்றது.
## நோக்கம்
ஆதவன் பத்திரிகை யுனெஸ்கோ அமைப்பின் அனுசரணையுடன் வெளியிடப்பட்டது. சிங்களத்தில் வெளிவரும் ராவய பத்திரிகை துல்லியமான கருத்துக்களை முன்வைக்கும் பயனுள்ள விவாதத் தளங்களை உருவாக்கி வெளிவருவதுடன், தமிழ்மொழியிலும் இவ்வாறானதொரு பத்திரிகையை வெளிக்கொணர்வது இதன் நோக்கமாக உள்ளது என ராவய முதலாம் இதழில் குறிப்பிடப்பட்டுள்ளது.
உள்ளடக்கம்:
இலங்கை தேசிய அரசியல் தமிழ் தேசிய அரசியல் மலையக அரசியல் என்றடிப்படையில் இலங்கை அரசியலைப் பிரதானப்படுத்தியிருந்தது. சிங்கள வாரப் பத்திரிகையான ராவயில் வெளிவந்த பல நிகழ்கால கட்டுரைகள் இதில் தமிழில் மொழிபெயர்க்கப்பட்டிருந்தன. மேலும், தமிழர் பிரச்சினைகளை மையப்படுத்திய பல அரசியல் கட்டுரைகளும் இடம்பெற்றிருந்தன. அதேபோல முற்போக்குக் கவிதைகள், குட்டிக் கதைகள், சர்வதேச அரங்கில் நடைபெற்ற திரைப்படவிழாக்களில் விருதுகள் பெற்றுள்ள திரைப்படங்கள் பற்றிய விமர்சனங்களும் இடம்பெற்றிருந்தன.
இவ்விதழ் 20 பக்கங்களைக் கொண்டிருந்தது. இருப்பினும் சுமார் ஓராண்டுகாலம் வெளிவந்த இவ்விதழ் இடையில் நிறுத்தப்பட்டது. 
பகுப்பு:இலங்கைத் தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:அரசியல் தமிழ் இதழ்கள்
தமிழ்வாணன் (சிற்றிதழ்)

**தமிழ்வாணன்** இலங்கை கொழும்பிலிருந்து வெளிவந்த ஒரு மாத இதழாகும். இதன் முதல் இதழ் சூன் 1, 1978ம் ஆண்டில் வெளிவந்துள்ளது. 
## நிர்வாகம்
#### ஆசிரியர்
* மொழிவாணன் 
#### நிர்வாக ஆசிரியர்
* கா. குசலகுமாரி 
#### முகவரி
* 248/83, ஆட்டுப்பட்டித்தெரு, கொழும்பு 13
## உள்ளடக்கம்
இவ்விதழ் துப்பறியும் கதைகளையும், குட்டிக்கதைகளையும், திரைப்பட கிசிகிசுகளையும், வனிதயர் வட்டம் எனும் பெண்கள் பகுதியையும், கேள்வி நாயகனே கேள்வி பதில் பகுதியையும், தொடர் புதினங்களையும், விமர்சனங்களையும், தமிழ்வாணன் பற்றிய செய்திகளையும் கொண்டிருந்தது. 
பகுப்பு:இலங்கைத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
மெட்ராஸ் (துணி)

**மெட்ராஸ்** (madras) என்பது கோடை காலங்களில் அணிவதற்கான குறைந்த கனமுள்ள துணி வகையைக் குறிக்க மேலை நாடுகளில் பயன்படுத்தப்படும் சொல் ஆகும். பொதுவாக இந்த துணியின் முன்புறமும் பின்புறமும் ஒரே மாதிரியாக இருக்கும்.

மெட்ராஸ் துணி வகைகளுள் **குருதி வழியும் மெட்ராஸ்** (bleeding madras) என்பது புகழ்பெற்றது. இதில் பயன்படுத்தப்படும் சாயம் துணியில் சரியாக ஒட்டாது. எனவே ஒவ்வொரு முறை சலவை செய்யும் சாயம் வழிந்தோடி இதன் வடிவம் மாறும். இந்தியத் தொழிலதிபர் சி. பி. கிருஷ்ணன் நாயர் இவ்வகைத் துணிகளின் முன்னோடி ஆவார்.

## மேற்கோள்கள்

பகுப்பு:சென்னையின் பொருளாதாரம்
பகுப்பு:தமிழ்நாட்டில் நெசவுத் தொழில்
செம்பதாகை (சிற்றிதழ்)

**செம்பதாகை** என்ற இதழ் இலங்கை கம்யூனிஸ்ட் கட்சி (இடது) என்ற இடதுசாரிக் கட்சியின் தமிழ் மாத ஏடாக 1978 ஆம் ஆண்டிலிருந்து யாழ்ப்பாணத்தில் இருந்து வெளிவந்தது. 1989 ஆம் ஆண்டிலிருந்து "புதிய பூமி" அதன் வெகுசன மாத ஏடாக வெளிவந்தது. செம்பதாகையை கட்சியின் அரசியற் தத்துவார்த்தக் ஆக்கங்களுக்கான ஏடாக வெளியிட முடிவெடுக்கப்பட்டது. ஆனாலும் மோசமடைந்து வந்த யாழ்ப்பாண அரசியல் சூழ்நிலைகளினால் செம்பதாகை மூன்று இதழ்களுடன் நிறுத்தப்பட்டது. பின்னர் கொழும்பில் இருந்து சில இதழ்கள் தட்டச்சு செய்யப்பட்டு வெளியிடப்பட்டன. சோ. தேவராஜா இதன் ஆசிரியராக இருந்தார்.

செம்பதாகை தற்போது இணைய இதழாக புதிய சனநாயக மாக்சிச லெனினிசக் கட்சியின் தத்துவார்த்த இதழாக வெளியிடப்பட்டு வருகிறது.

## பணிக்கூற்று
* சமூக அரசியல் ஆய்வு இதழ்.

## வெளி இணைப்புகள்

*செம்பதாகை இணைய இதழ்கள்

பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
பகுப்பு:அரசியல் தமிழ் இதழ்கள்
நடுகை (இதழ்)

**நடுகை** இலங்கை,  யாழ்ப்பாணம்,  திருநெல்வேலியிலிருந்து வெளிவந்த இருமாத கவிதை இதழாகும். இதன் முதல் இதழ் மாசி, பங்குனி 2004ல் வெளிவந்துள்ளது. 

## நிர்வாகம்
#### ஆசிரியர்கள்
* த.பிரபாகரன் 
* கூ லக்ஸ்மணன்
#### முகவரி
305, பலாலி வீதி, யாழ்ப்பாணம்
## உள்ளடக்கம்
இதன் முதல் இதழில் ஆசிரியர் தலைப்பில் பின்வருமாறு குறிப்பிடப்பட்டுள்ளது. இது உங்களுக்கான வயல். கவிதைக்கான ஒரு காகித விதைவு எனும் மகுடத்தோடும், இரு திங்கள் இதழாக நடுகை துளிர்விடுகின்றது. கவிதைகள், கவிதை சார் விமர்சனங்கள், விவாதங்கள், நேர்காணல்கள், மொழிபெயர்ப்புகள், தகவல்கள் என பலதரப்பட்ட விடயங்களை எல்லோருமாய் பகிர்ந்து ரசிக்கின்ற இடமாக நடுகை விளங்கும். இந்த ஆசிரியர் தலைப்புப் பகுதியிலிருந்து இவ்விதழின் நோக்கத்தையும், உள்ளடக்கத்தையும் புரிந்துகொள்ள முடியும். இவ்விதழ் 12 பக்கங்களைக் கொண்டிருந்தது.
பகுப்பு:ஈழத்து சஞ்சிகைகள்
பகுப்பு:கவிதைத் தமிழ் இதழ்கள்
டைட்டானிக் பாக்டீரியா

**டைட்டானிக் பாக்டீரியா** (*Halomonas titanicae*) எனும் ஒருவித பாக்டீரியா துருப்பிடித்த டைட்டானிக் கப்பலின் சிதைப்பகுதிகளில் இருந்து 2010ம் ஆண்டு கண்டுபிடிக்கப்பட்ட இரும்பு ஒட்சட்டை உணவாகப் பயன்படுத்தும் பாக்டீரியாவாகும். பனிக்கட்டிகள் தொங்குவது போன்ற கூர்த்துருத்துகள்கள் (rusticles) என்றழைக்கப்படும் நுண் துளைகளைக் கொண்ட, எளிதில் உருக்குலைந்துவிடும் டைட்டானிக் கப்பலின் துருப்பிடித்த இரும்புப் பாகங்களில் இவை வசிக்கின்றன. இதன் காரணமாக இறுதியில் டைட்டானிக் கப்பலின் மீதிகள் முற்றிலும் மறைந்துவிடலாம் என்று எதிர்பார்க்கப்படுகின்றது. முன்னைய காலங்களில் ஆழ்கடலில் மூழ்கிப்போன கப்பல்கள் உருத்தெரியாமல் மறைந்து போனதுக்கு இவை காரணமாக இருக்கலாம்.

2010ம் ஆண்டு கூர்துருத்துகள்களின் மாதிரிகள் மீர்-2 எனும் தானியங்கி நீர்மூழ்கிக் கருவியின் உதவியுடன் எடுக்கப்பட்டன. கனடாவில் உள்ள பல்கலைக்கழகமும் எசுப்பானியப் பல்கலைக்கழகமும் இணைந்து இந்த நுண்ணுயிரியை மாதிரிகளில் இருந்து பிரித்தெடுத்தனர், இது உப்பை விரும்பும் அலோமொனஸ் பிரிவைச் சேர்ந்த இனமென்பது அறியப்பட்டது.
இந்தப் பாக்டீரியா மூலம் கூர்த்துருத்துகள்கள் பற்றிய ஆய்வு பிற்காலத்தில் இலகுவாக அமையும் என எதிர்பார்க்கப்படுகிறது, இதன் மூலம் நீருள் அமிழ்ந்துள்ள உலோகங்கள் நுண்ணங்கிகளால் மாற்றத்துக்கு உட்படுவது பற்றி ஆராய முடியும்.

இத்தகைய சிறப்பினால் 2011ம் ஆண்டுக்குரிய பத்து சிறப்பு உயிரினங்களின் பட்டியலில் டைட்டானிக் பாக்டீரியா உள்ளடக்கப்பட்டுள்ளது.

## வெளி இணைப்புகள்

# http://www.bbc.co.uk/news/science-environment-11926932
# http://ijs.sgmjournals.org/cgi/rapidpdf/ijs.0.020628-0v2.pdf
# http://forum.palkalaikazhakam.com/viewtopic.php?f=159&t=110 
# http://species.asu.edu/2011_species03 

## மேற்கோள்கள்

பகுப்பு:பாக்டீரியாக்கள்
பகுப்பு:2010 இல் விவரிக்கப்பட்ட விலங்குகள்
அரிஸ்டோலோக்கிக் அமிலம்

**அரிஸ்டோலோக்கிக் அமிலம்** (Aristolochic acid)  மரபணு திடீர் மாற்றத்தைத் தூண்டி புற்று நோயை உண்டாக்கக் கூடியதும் சிறுநீரக நச்சுப் பொருளுமான ஒரு வேதிப்பொருள் ஆகும். இது சீன மருத்துவத்தில் பயன்படுத்தப்படும் அரிஸ்டோலேசியே வகை மூலிகைத் தாவரங்களில் காணப்படுகிறது.

பால்கன் சிறுநீரகநோய்க்கும்  இந்த அமிலமே காரணம் என்று கருதப்படுகிறது..

அரிஸ்டோலோக்கிக் அமிலம் நீரில் ஓரளவு கரையக் கூடியது; கசப்புச் சுவையுடையது;
அதிக உருகுநிலை (281 முதல் 286 டிகரி செல்சியசு) உடையது.

சிறிதளவு அரிஸ்டோலோக்கிக் அமிலம் கூட நமது உடலில் உள்ள நோய் எதிர்ப்பு செல்களைத் தூண்டக் கூடியது. மற்ற பாக்டீரியக் கொல்லி மருந்துகளைப் போலன்றி இது நோய் எதிர்ப்பு சக்தியைத் தூண்டுவதாய் உள்ளது.

## மேற்கோள்கள்

பகுப்பு:காடிகள்
நீல் ராட்ஃபோர்ட்

**நீல் ரெட்போர்ட்** (*Neal Radford*, பிறப்பு: சூன் 7 1957), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1988 - 1994 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1957 பிறப்புகள்
பகுப்பு:ஹியர்போர்ட்சையர் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
கிளைவ் ரெட்லி

**கிளைவ் ரெட்லி** (*Clive Radley*, பிறப்பு: மே 13 1944), இங்கிலாந்து அணியின் துடுப்பாட்டக்காரர் ஆவார். இவர் எட்டு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1978-79 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
மார்க் ராம்பிரகாஷ்

**மார்க் ராம்பிரகாஷ்** இங்கிலாந்துத் துடுப்பாட்ட அணியின் முன்னாள் துடுப்பாட்ட வீரர் ஆவார்.

## ஆரம்பகால வாழ்க்கை
ஹெர்ட்ஃபோர்ட்ஷையரின் புஷேயில் பிறந்தார், இந்தோ-கயனீஸ் மற்றும் ஆங்கில வம்சாவளியைச் சேர்ந்தவர். அவரின் தந்தை, பிரித்தானிய கயானாவில் பிறந்தார், இந்தோ-கயானீஸ் மற்றும் அவரது தாய் இங்கிலாந்தினைச் சேர்ந்தவர் ஆவார். அவர் கெய்டன் உயர்நிலைப் பள்ளியிலும் (இப்போது ஹாரோ உயர்நிலைப் பள்ளி), பின்னர் ஹாரோ வெல்ட் சிக்ஸ்த் ஃபார்ம் கல்லூரியிலும் பயின்றார் . அவரது முதல் உள்ளூர் சங்கம்  ஹெட்ஸ்டோன் லேனில் உள்ள பெஸ்பரோ துடுப்பாட்ட சங்கம்  ஆகும்.அங்கு அவர் தனது மட்டையாட்டத்தில் கவனம் செலுத்துவதற்கு முன்பு விரைவு வீச்சாளராக தனது துடுப்பாட்ட வாழ்க்கையினத் துவங்கினார். அவர் தனது முதல் போட்டியில் 17 வயதில் மிடில்செக்ஸிற்காக விளையாடினார், யார்க்ஷயருக்கு எதிராக ஆட்டமிழக்காமல் 63 ஓட்டங்கள் எடுத்தார், மற்றும் செல்ம்ஸ்ஃபோர்டில் எசெக்ஸுக்கு எதிரான தனது இரண்டாவது போட்டியில் 71 ஓட்டங்கள் எடுத்தார் (அந்த நேரத்தில் அவர் ஆறாவது கிரேடு மாணவராக இருந்தார்). 1989 ஆம் ஆண்டில் யார்க்ஷயருக்கு எதிராக ஹெடிங்லேயில் தனது முதல் முதல் ஹரத் துடுப்பட்ட நூறு ஓட்டங்களை எடுத்தார். மேலும் இங்கிலாந்து U-19 அணியின் தலைவராக இருந்தார் . அவர் தனது 18 வயதில், 1988 ஆம் ஆண்டு நாட்வெஸ்ட் கோப்பைக்கான  இறுதிப் போட்டியில் ஆட்ட நாயகன் விருதை வென்றபோது பரவலாக அறியப்பட்டார். இவர் 56 ஓட்டங்கள் எடுத்தது மிடில்செக்ஸ் வொர்செஸ்டர்ஷையரை வீழ்த்த உதவியது.

## துடுப்பாட்ட வாழ்க்கை
2006 ஆம் ஆண்டில், ராம்பிரகாஷ் மற்றும் கரேன் ஹார்டி பிபிசியின் *ஸ்ட்ரிக்ட்லி கம்* டான்ச் பட்டத்தினை வென்றனர், இங்கிலாந்தின் முன்னாள் ரக்பி வீரர் மாட் டாசன் மற்றும் இறுதிப் போட்டியில் லிலியா கோபிலோவா ஆகியோரை வீழ்த்தினர்.  முன்னாள் இங்கிலாந்து அணியின் துடுப்பாட்ட வீரர் டேரன் கோபைத் தொடர்ந்து, இந்த நிகழ்ச்சியை தொடர்ச்சியாக வென்ற இரண்டாவது துடுப்பாட்ட வீரர் ராம்பிரகாஷ் ஆவார். 14 மார்ச் 2008 அன்று விளையாட்டு நிவாரணத்திற்கான *ஸ்ட்ரிக்ட்லி கம் டான்சிங்கின்* சிறப்பு பதிப்பில், சாம்பா நடனத்தினை நிகழ்த்திய பின்னர் ராம்பிரகாஷ் மற்றும் கூட்டாளர் காரா டொயின்டன் ஆகியோர் வெற்றியாளர்களாக அறிவிக்கப்பட்டனர். 2008 ஆம் ஆண்டில், தி வீக்கஸ்ட் லிங்கின் சிறப்பு *ஸ்ட்ரிக்ட்லி கம் டான்சிங்* எபிசோடில் தோன்றினார்.

ராம்பிரகாஷ் , *புக்ஸ் ஆஃப் வாட்ஃபோர்டு எஃப்சியின்* பள்ளி மாணவனாக இருந்தார், ஆனால் துடுப்பட்டத்தில் கவனம் செலுத்துவதற்காக கற்றலை கைவிட்டார். 2003 ஆம் ஆண்டில் நார்த்வூட் செயின்ட் மார்ட்டின் பள்ளியில் உடற்கல்வி ஆசிரியராக இருந்த அவர், துடுப்பாட்டத்தினைத் தவிர்த்து  ஒரு குறுகிய காலத்திற்கு கால்பந்து கற்பித்தார். அவர் ஆர்சனல் கால்பந்து கழக ஆதரவாளராக உள்ளார் மற்றும் அர்செனல் எக்ஸ்-ப்ரோஸ் மற்றும் பிரபலங்களின் அணி சார்பாக விளையாடுகிறார்.

மார்ச் 9, 2008 அன்று, சிபிபிசி நிகழ்ச்சியான *ஹைடர் இன் தி ஹவுஸில்* ராம்பிரகாஷ் தோன்றினார், அப்பா இயன் ஸ்மீட்டன், இயானின் மனைவி வெண்டி, இரண்டு குழந்தைகள் வில் மற்றும் பிப்பா ஸ்மீட்டன் மற்றும் கேம்பிரிட்ஜில் அவர்களது நண்பர் டக்கி ஆகியோருடன். அவர் தனது அனைத்து சவால்களையும் நிறைவு செய்தார்.

## சான்றுகள்

பகுப்பு:மிடில்செக்ஸ் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:சர்ரே துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1969 பிறப்புகள்
ஆர். எம். சுப்பிரமணி

**ஆர். எம். சுப்பிரமணி** மலேசியா எழுத்தாளர்களுள் ஒருவராவார். காப்புறுதி முகவரான இவர் ஆர். எம். எஸ். பாரதிரமணி எனும் புனைப்பெயரில் எழுத்துத்துறையில் அறியப்பட்டனவர். மேலும் இவர் ஒரு வானொலி மற்றும் மேடை நாடகக் கலைஞருமாவார்.

## எழுத்துத் துறை ஈடுபாடு
1965 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகள், கட்டுரைகள், கவிதைகள், வானொலி நாடகங்களை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும்,  இதழ்களிலும் வெளிவந்துள்ளன.
## உசாத்துணை
* மலேசியத் தமிழ் எழுத்துலகம் தளத்தில் ஆர். எம். சுப்பிரமணி பக்கம் 

பகுப்பு:மலேசியத் தமிழ் எழுத்தாளர்கள்
கி. சுந்தர்ராஜ்

**கி. சுந்தர்ராஜ்** (பிறப்பு: நவம்பர் 8 1946) மலேசியா எழுத்தாளர்களுள் ஒருவராவார். இவர் ஒரு சுற்றுலா நிர்வாகியாவார்.
## எழுத்துத் துறை ஈடுபாடு
1989 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக தன்முனைப்பு தத்துவ, நகைச்சுவைக் கட்டுரைகள், கவிதைகளை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
## நூல்கள்
#### கட்டுரை நூல்கள்
* "நாங்கள் பேசினால்"
* "விலங்குகள் பேசினால்"
* "ஐந்து மூலங்கள்" (2003)
## உசாத்துணை
* மலேசியத் தமிழ் எழுத்துலகம் தளத்தில் கி. சுந்தர்ராஜ் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
டெரெக் ராண்டல்

**டெரிக் ரெண்டோல்** (*Derek Randall*, பிறப்பு: பெப்ரவரி 24 1951), இங்கிலாந்து அணியின் துடுப்பாட்டக்காரர். இவர் 47 தேர்வுத் துடுப்பாட்டப் போட்டிகளிலும் , 49 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1970 - 1980 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1951 பிறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
சு. சுப்பிரமணியன்

**சு. சுப்பிரமணியன்** (பிறப்பு: சூன் 15  1941) மலேசிய எழுத்தாளர்களுள் ஒருவராவார். பத்திரிகை நிருபரான இவர் பாவலர் திருக்குறள் மணியன் எனும் புனைப்பெயரில் எழுதிவருபவர். 

## எழுத்துத் துறை ஈடுபாடு
1953 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக திருக்குறளில் கொண்ட பெரும் ஈடுபாட்டால் அதைப்பற்றி எழுதியும் பல மேடைகளில் பேசியும் வந்துள்ளார். 
இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.
## நூல்கள்
#### கட்டுரை
* "மலேசியாவில் அண்ணாவின் சொற்பொழிவுகள்"
* "எளிய இனிய இலக்கணம்"
* "ஒரு வள்ளலின் வரலாறு"
#### கவிதைகள்
* "எரிமலை"
* "பொன் மகனைப் பாடும் பூங்குயில்கள்"

## பரிசில்களும், விருதுகளும்
* "திருக்குறள்" விருது (1954)
* "தமிழ் மறைக் காவலர்"
* "இலக்கியச் செல்வர்"
* "திருக்குறள் மணி"
## உசாத்துணை
* மலேசியத் தமிழ் எழுத்துலகம் தளத்தில் சு. சுப்பிரமணியன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1941 பிறப்புகள்
மெட்ராசு இரப்பர் பேக்டரி

பரவலாக **எம்ஆர்எஃப்** என அறியப்படும் **மெட்ராசு இரப்பர் பேக்டரி** () தமிழ்நாட்டில் சென்னையில் அமைந்துள்ள ஒரு முதன்மையான உருளிப்பட்டை தயாரிப்பு நிறுவனமாகும். இதன் முதன்மைத் தயாரிப்பாக, தானுந்துகளுக்கான உருளிப்பட்டைகளைத் தயாரிப்பதாக இருப்பினும் ஆசுபுரோ என்றஅமெரிக்க நிறுவனத்துடன் இணைந்து ஃபன்ஸ்கூல் பொம்மைகளையும் தயாரித்து வருகிறது. இந்தியாவின் மிகப்பெரும் உருளிப்பட்டை தயாரிப்பாளராக விளங்கும் எம் ஆர் எஃப் உலகளவில் முதல் பன்னிரெண்டு மிகப்பெரும் உருளிப்பட்டை தயாரிப்பாளர்களில் ஒன்றாக விளங்குகிறது. இந்நிறுவனம் 65 நாடுகளுக்கு ஏற்றுமதி செய்கிறது. அரக்கோணம்,  திருவொற்றியூர், பெரம்பலூர், பாண்டிச்சேரி, கோவா, கோட்டயம் மற்றும் மேடக்கில்  தொழிற்சாலைகள் உள்ளன.

1946ஆம் ஆண்டு கே.எம்.மாம்மென் மாபிள்ளையால் நிறுவப்பட்ட இந்த நிறுவனம் 2008ஆம் ஆண்டில்  50 மில்லியன் மதிப்புடையதாக இருந்தது. உருளிப்பட்டைத் தயாரிப்புடன்  பதமாகுமுன்பான உருளிப்பட்டை புதுப்பிப்பு சேவைகளை *எம்ஆர்ஃப் பிரீட்ரீட்சு* மூலமும், தூக்கிப்பட்டைகளை *எம்ஆர்எஃப் மசில்பிளெக்சு* மூலமும் விற்று வருகிறது. இதன் தலைவராக மறைந்த கே.எம்.மாம்மென் மாப்பிள்ளையின் மகன் வினூ மாம்மென் வழிகாட்டி வருகிறார்.

விளையாட்டுத் துறையில் துடுப்பாட்டத்திலும் சீருந்து பந்தய ஓட்டத்திலும் ஈடுபாடு கொண்டுள்ளது. துடுப்பாட்ட மேம்பாட்டிற்காக பல இந்திய துடுப்பாட்டாளர்களை புரப்பதுடன் *எம்ஆர்எஃப் பேசு பவுண்டேசன்* என்ற அமைப்பின் மூலம் விரைவுப்பந்து வீச்சாளர்களுக்கு பயிற்சி அளித்து ஊக்குவிக்கிறது.

## மேற்கோள்கள்

பகுப்பு:சென்னை தொழிற்சாலைகள்
பகுப்பு:தமிழ்நாட்டு நிறுவனங்கள்
கொழுப்பிழையம்

thumb|200px

இழையவியலில் **கொழுப்பிழையம்**  (adipose tissue) என்பது தளர்வான நிலையில் அமைந்திருக்கும் ஒரு வகை இணைப்பிழையம் ஆகும். இதிலுள்ள கலங்கள் *அடிப்போசைட்* எனப்படும். இவை உடம்பில் கொழுப்பு தாங்கும் இடத்தில் காணப்படும் இழையம் ஆகும். மனித உடலில் இருக்கும் கொழுப்புகள் இந்த இந்த இழையத்தில் உள்ள "கொழுப்பு தாங்கும் செல் " களில் தான் சேர்த்து வைக்கப் படுகின்றன.

அடிப்போசைட்டுக்களைத் தவிர இந்த இழையத்தில் பிரீயடிப்போசைட்டுக்கள், நார்முன்செல்கள், குருதிநாள அகவணிக்கலங்கள் மற்றும் பல்வேறு நோயெதிர்ப்புக் கலங்கள் (கொழுப்பிழைய பெருவிழுங்கிகள்) உள்ளடங்கி உள்ளன. பிரீயடிப்போசைட்டுகளிலிருந்து கொழுப்பிழையம் உருவாகிறது. இதன் முதன்மை நோக்கம் கொழுமியங்களைச் சேகரித்து வைப்பதன் மூலம்  பிற்காலப் பயன்பாட்டிற்காக சக்தியை சேகரிப்பதாகும். மேலும் இது உடலுக்கு வெப்பக்குறைகடத்தியான போர்வையாகவும் அதிர்வுகளைத் தாங்கும் மெத்தையாகவும் விளங்குகிறது. அண்மையில் இது ஓர் முதன்மை அகச்சுரப்பித் தொகுதி உறுப்பு எனக் கண்டுபிடிக்கப்பட்டுள்ளது. கொழுப்பிழையம் லெப்டின், ஈத்திரோசன், இரெசிச்டின், சைட்டோகைன் TNFα போன்ற இயக்குநீர்களை உருவாக்குகிறது.

கொழுப்பிழையங்கள் மற்ற  உறுப்புத் தொகுதிகளில் தாக்கம் ஏற்படுத்துகையில் உடல் நோய் வாய்படலாம். மனிதர்களுக்கும் பெரும்பான்மையான விலங்கினங்குக்கும்  உடற் பருமன் அல்லது கூடிய எடை  என்பது உடல் எடையை விட உடல் கொழுப்பைச் (கொழுப்பிழைய அளவு) சார்ந்ததாக உள்ளது. கொழுப்பிழையங்கள் இருவகையாக வகைப்படுத்தப்பட்டுள்ளன: வெள்ளைக் கொழுப்பிழையம் (WAT) மற்றும் பழுப்புக் கொழுப்பிழையம் (BAT).  கொழுப்பிழையம் உருவாவது கொழுப்பிழைய மரபணுவால் கட்டுபடுத்தப்படுவதாக  தெரிகிறது.

கொழுப்பிழையம்&nbsp;– குறிப்பாக பழுப்புக் கொழுப்பிழையம்&nbsp;– முதன்முதலாக 1551இல் சுவிட்சர்லாந்து இயற்கையாளர்  கான்ராடு கெசுனரால் கண்டறியப்பட்டது.

## நுண்நோக்கியல்
இது நுண்ணோக்கியில் , வெற்று செல் ஆக காணப்படுகிறது. 
## மேற்சான்றுகள்

பகுப்பு:இழையங்கள்
பகுப்பு:அகச்சுரப்பித் தொகுதி
ஏ. ஆர். சுப்பிரமணியம்

**ஏ. ஆர். சுப்பிரமணியம்** (பிறப்பு நவம்பர் 21 1943) மலேசியா எழுத்தாளர்களுள் ஒருவராவார். இவர் ஒரு தொலைபேசித் துறை தொழில் நுட்பவியலாளராவார். மேலும் இவர் மலேசியப் பாவலர் மன்றத்திலும், செலாங்கூர் கூட்டரசுப் பிரதேசத் தமிழ் எழுத்தாளர் சங்கத்திலும் பல பொறுப்புகளை வகித்துள்ளார்.

## எழுத்துத் துறை ஈடுபாடு
1959 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகள், கட்டுரைகள், கவிதைகள் போன்றவற்றை இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "பத்துமலையும் அதன் குகைக் கோவிலும்" (தமிழிலும், ஆங்கிலத்திலும்)
## உசாத்துணை
* மலேசியத் தமிழ் எழுத்துலகம் தளத்தில் பி. எல். சிங்காரம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1943 பிறப்புகள்
சுப்பிரமணியம் (மலேசிய எழுத்தாளர்)

**சுப்பிரமணியம்** (பிறப்பு: ஆகத்து 5 1946) மலேசியா எழுத்தாளர்களுள் ஒருவராவார். பேருந்து ஓட்டுநரான இவர் சுங்கை ஜாவி சுப்பிரமணியம், சுங்கை ஜாவி கவிஞர், புதுமைக் கவிதாசன் போன்ற புனைப்பெயர்களில் எழுத்துத்துறையில் நன்கறியப்பட்டவர். மேலும் இவர் ஒரு வானொலி மற்றும் மேடை நாடகக் கலைஞருமாவார். சித்த வைத்தியத்தில் பயிற்சியுள்ளவரும், உடல் நோய்கள் மருந்துகள் பற்றிய ஆலோசகரும்கூட.
## எழுத்துத் துறை ஈடுபாடு
1963 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், திறனாய்வு, கவிதைகளுடன் நூற்றுக்கு மேற்பட்ட வானொலி நாடகங்களையும் இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "முத்தமிழ் முத்து" (நாடகம், 1971)
* "சக்திவேல் பாமாலை" (1980)
* "இலட்சியங்கள்" (சிறுவர் கவிதை நூல், 1990)
* "பரமஹம்சரின் பக்தி அமுதம்" (கட்டுரை, 1992)
* "சின்னஞ்சிறு பூக்கள்"
* "சந்தனப் பூக்கள்"
## பரிசுகளும் விருதுகளும்
* ஐந்தரை பவுன் தங்கப் பதக்கத்துடனான "முத்தமிழ்ச் சித்தர்" விருது (1993)
* மலேசியத் தமிழ் எழுத்தாளர் சங்கத் தங்கப் பதக்கம் (2005)
## உசாத்துணை
* மலேசியத் தமிழ் எழுத்துலகம் தளத்தில் சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
கெ. சுப்பிரமணியம்

**கெ. சுப்பிரமணியம்** (பி: 1939) மலேசியா எழுத்தாளர்களுள் ஒருவராவார். பொன்முடி எனும் புனைப்பெயரில் எழுதிவருகின்ற இவர் ஓய்வு பெற்ற தமிழாசிரியரும், நாடறிந்த கவிஞரும், ஸ்ரீ சித்தி விநாயகர் ஆலயத் தலைவருமாவார்.
## எழுத்துத் துறை ஈடுபாடு
1966 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகள், கட்டுரைகள், கவிதைகள் போன்றவற்றை இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "பறவைக் கப்பல்" (கவிதை - 1980)
* "பொன்முடிக் கவிதைகள்"
* "மொழிச் செல்வம்" (சிறுவர் கட்டுரை - 1981)
## பரிசில்களும், விருதுகளும்
* சிறுவர்களுக்கான எழுத்துப் பணிக்காக தமிழ் இலக்கியக் கழகக் கேடயம் (1979).
## உசாத்துணை
* மலேசியத் தமிழ் எழுத்துலகம் தளத்தில் கெ. சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
கோ. சுப்பிரமணியம்

**கோ. சுப்பிரமணியம்** (பிறப்பு சூன் 19 1937) மலேசியா எழுத்தாளர்களுள் ஒருவராவார். ஜி. எஸ். மணியம் எனும் புனைப்பெயரில் எழுதிவருகின்ற இவர் மலேசியத் திராவிடர் கழகம், தொழிற்சங்கங்கள், இளைஞர் மணிமன்றம், கோவில்கள் ஆகிய பொது நிறுவனங்களில் ஈடுபாட்டுடன் பணியாற்றியுள்ளார். தற்போது  "கால நட்சத்திரங்கள் கலைப் படைப்பகம்" எனும் நிறுவனத்தை நிறுவி நாடகங்கள் படைக்கும் பணியை மேற்கொண்டுவருகின்றார்.
## எழுத்துத் துறை ஈடுபாடு
1960 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக நாடகங்கள், கட்டுரைகள் போன்றவற்றையே இவர் எழுதி வருகின்றார். பல நாடகங்களை எழுதி அரங்கேற்றியுள்ளார். இசைப் பாடல்களையும் இயற்றியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
* "சங்கப் பாவை" (புறநானூற்றை அடிப்படையாகக் கொண்ட நாடக நூல் - 1998)
## உசாத்துணை
* மலேசியத் தமிழ் எழுத்துலகம் தளத்தில் கோ. சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1937 பிறப்புகள்
பகுப்பு:மலேசியத் தமிழ் நாடகாசிரியர்கள்
சுக. சுப்ரமணியம்

**சி. சுப்பிரமணியம்** (பிறப்பு: அக்டோபர் 2 1935) மலேசிய எழுத்தாளர்களுள் ஒருவராவார். **சுக. சுப்ரமணியம்** எனும் புனைப்பெயரில் எழுதிவருகின்ற இவர் ஓய்வு பெற்ற தலைமை ஆசிரியருமாவார்.

## எழுத்துத் துறை ஈடுபாடு
1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சமய, சமுதாயக் கட்டுரைகளை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.

## நூல்கள்: தொகுப்புகள்
* "திருமுருகன் பாமாலை" (1993);
* "கதம்பமாலை" (1996);
* "ஜொஹொர் பாரு ஸ்ரீ சுப்பிரமணியர் ஆலய திருக்குட நன்னீராட்டு விழா மலர்" (1996).

## பரிசில்களும், விருதுகளும்
* அரசாங்க PIS விருது(1980)
* தமிழாசிரியர் சேவைக்காகத் "தொண்டர்மணி" விருது (1990)
## உசாத்துணை
* மலேசியத் தமிழ் எழுத்துலகம் தளத்தில் சி. சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1935 பிறப்புகள்
சு. சுப்பிரமணியம்

**சு. சுப்பிரமணியம்** (*டத்தோ டாக்டர் சுப்பிரமணியம்* 25 அக்டோபர் 1940 – 10 செப்டம்பர் 2023) மலேசிய எழுத்தாளரும், அரசியல்வாதியும் ஆவார். இவர் ஒரு மருத்துவரும், ஓய்வு பெற்ற மாநிலச் சட்டமன்ற உறுப்பினருமாவார். மலேசிய இந்திய காங்கிரசு கெடா மாநிலத் தலைவராகப் பத்தாண்டு காலமும், மூன்று தவணைகள் சட்டமன்ற உறுப்பினராகவும், ஒரு தவணை மாநில ஆட்சிக் குழு உறுப்பினராகவும் இருந்துள்ளார்.

## எழுத்துத் துறை ஈடுபாடு
மலேசியர் இந்தியர் சங்கத்தின் பிரமுகரான இவர், முழு நேர அரசியல் சேவையிலிருந்து ஓய்வு பெற்ற பின் அரசியல் சமுதாயம் சார்ந்த கட்டுரைகள் எழுதி வருகிறார். அவருடைய அரசியல் சமூக அனுபவங்களை உள்ளடக்கிய கட்டுரைகள் "இதயம்" இதழில் 54 வாரங்கள் தொடராக வெளிவந்துள்ளது.

## நூல்கள்
* "மனதில் வரைந்த மனிதர்கள்" (அச்சில்)

## பொதுப் பணிகள்
இவர் ரோட்டரி கிளப்பின் தலைவராகவும் இருந்துள்ளார். தமிழ் எழுத்தாளர்களுக்கு ஊக்குவிப்பு நிதி வழங்கியுள்ளார். தமிழ் எழுத்தாளர் சங்கக் கட்டிடம் அமைவதற்கும் உதவியுள்ளார்.

## விருதுகள்
* ஜே. பி. பட்டம் (அரசாங்கம் - 1983)
* டத்தோ பட்டம் (அரசாங்கம் - 1987)

## உசாத்துணை
* மலேசியத் தமிழ் எழுத்துலகம் தளத்தில் டத்தோ டாக்டர் சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1940 பிறப்புகள்
பகுப்பு:2023 இறப்புகள்
பகுப்பு:மலேசிய மருத்துவர்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
ந. சந்திரன்

**ந. சந்திரன்** (பிறப்பு ஏப்ரல் 1 1945) மலேசியாவில் மூத்த எழுத்தாளர்களுள் ஒருவராவார். இவர் ஒரு ஓய்வு பெற்ற மின்சார நிறுவன ஊழியராவார்.
## எழுத்துத் துறை ஈடுபாடு
1962 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் நாவல்கள், சிறுகதைகளை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. 
## நூல்கள்
#### சிறுகதைத் தொகுப்பு
* "ந.ச.வின் சிறுகதைகள்"
#### நாவல்கள்
* "அல்லி மலர்"
* "இதய ரோஜா"
* "சந்திப்பும் பிரிவும்"
* "கரையில் ஒதுங்கிய சிப்பிகள்"
* "மண்ணில் நல்ல வண்ணம்"
* "இதயம் பேசினால்"
* "இதயம் பேசும்".

## பரிசில்களும், விருதுகளும்
மலேசியத் தமிழ் எழுத்தாளர் சங்கமும், தேசியத் தோட்டத் தொழிற் சங்கமும் இணைந்து நடத்திய நாவல் போட்டியில் மூன்றாம் பரிசு பெற்றுள்ளார். மலேசியத் தமிழ் எழுத்தாளர் சங்கத்தின் டான் ஸ்ரீ ஆதி நாகப்பன் விருது பெற்றுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் ந. சந்திரன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1945 பிறப்புகள்
சாந்தா கிருஷ்ணன்

**சாந்தா கிருஷ்ணன்** (பி: 1939) மலேசியாவில் மூத்த எழுத்தாளர்களுள் ஒருவராவார். இவர் ஓய்வு பெற்ற ஆசிரியையாவார். பினாங்கு இந்து சங்கத்தின் தலைவியாக பல ஆண்டுகள் இருந்துள்ளார். இந்து சமயத் தொண்டர். தற்போது சமய வகுப்புகளையும், தேவார வகுப்புகளையும் நடத்தி வருகிறார்.

## எழுத்துத் துறை ஈடுபாடு
1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், பக்திப் பாடல்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## இசைநாடாக்கள்
இவர் ஒரு சிறந்த பாடகராவார். இவரால் மூன்று இசைநாடாக்கள் வெளியிடப்பட்டுள்ளன.
## பரிசில்களும், விருதுகளும்
* PJK அரசாங்க விருது
## உசாத்துணை
* மலேசியத் தமிழ் எழுத்துலகம் தளத்தில் சாந்தா கிருஷ்ணன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
பொ. சுப்பிரமணியம்

**பொ. சுப்பிரமணியம்** (பிறப்பு: ஆகத்து 2  1949) மலேசியாவில் எழுத்தாளர்களுள் ஒருவராவார். பி. மங்களநாதன் எனும் புனைப்பெயரால் அறியப்பட்ட இவர் வாகன ஓட்டுநராகப் பணியாற்றி வருகின்றார்.

## எழுத்துத் துறை ஈடுபாடு
1971 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், வானொலி நாடகங்கள்  போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## பரிசில்களும், விருதுகளும்
* தைப்பிங் தமிழ் இளைஞர் மணிமன்றச் சிறுகதைப் போட்டி
* தமிழ் நேசன் திறனாய்வுக் கருத்தரங்கங்கப் பரிசுகள்
## உசாத்துணை
* மலேசியத் தமிழ் எழுத்துலகம் தளத்தில் பொ. சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1949 பிறப்புகள்
மா. சுப்பிரமணியம்

**மா. சுப்பிரமணியம்**  (பிறப்பு: டிசம்பர் 13  1939) மலேசியாவில் எழுத்தாளர்களுள் ஒருவராவார். எம். எஸ். மணியம்; கொம்பன் எனும் புனைப்பெயர்களால்  அறியப்பட்டவர். இவர் இதழாசிரியராகப் பணியாற்றி வருகின்றார். "கொம்பன்" என்னும் இதழுக்கு ஆசிரியராக இருந்தார்.

## எழுத்துத் துறை ஈடுபாடு
1959 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. "தனிமரம்" எனும் சமுக நாடகத்தை அரங்கேற்றியுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் மா. சுப்பிரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
பதினான்காம் யோவான் (திருத்தந்தை)

**திருத்தந்தை பதினான்காம் யோவான்** (இறப்பு: ஆகத்து 20, 984)  கத்தோலிக்க திருச்சபையின் திருத்தந்தையாக டிசம்பர், 983 முதல் ஆகத்து 20, 984, வரை இருந்தவர். இவர் திருத்தந்தை ஏழாம் பெனடிக்ட்டுக்குப் (974–983) பின்னவர் ஆவார்.

இவர் பவியாவில் பிறந்தவர். திருப்பீட தேர்வுக்கு முன் இவர் அரசன் மூன்றாம் ஓட்டோவின் (Otto II 973–983) அரச வேந்தராக (imperial chancellor of emperor) இருந்தவர். இவர் அரசன் ஓட்டோவின் இரண்டாம்பட்ச நியமனம் ஆவார்.

இவரின் இயற்பெயர் **பேயிட்ரோ கெயின்பனோவா**, புனித பேதுருவோடு தன்னை குழப்பிக்கொள்ளாமல் இருக்க யோவான் என்னும் பெயரை ஏற்றார்.

இவரின் தேர்வுக்கு பின் இரண்டாம் ஓட்டோ இறந்தார். ஓட்டோவின் மகன் (Otto III) மூன்று வயதே நிறைவுற்றிருந்ததால், காண்ஸ்டான்டினோபிலில் இருந்து திரும்பி வந்த எதிர்-திருத்தந்தை ஏழாம் போனிஃபாஸால் (Antipope Boniface VII), இவர் சிறையில் அடைக்கப்பட்டார். சிறையின் பட்டினியாலோ அல்லது நஞ்சு கொடுத்தோ கொல்லப்பட்டிருக்கலாம்.

## மேற்கோள்கள்

பகுப்பு:திருத்தந்தையர்கள்
பகுப்பு:இத்தாலியர்
பகுப்பு:இத்தாலிய திருத்தந்தையர்கள்
பகுப்பு:பட்டினியால் இறந்தவர்கள்
பகுப்பு:984 இறப்புகள்
திக்விஜய் சிங்

**திக்விஜய் சிங்** (பிறப்பு 28 பெப்ரவரி 1947) என்பவர் இந்திய அரசியல்வாதியாவார். இவர் மத்தியப் பிரதேச முன்னாள் முதலமைச்சரும் இந்திய தேசிய காங்கிரசு கட்சியின் மூத்த உறுப்பினரும் ஆவார்.. இவர் மத்தியப் பிரதேசம் மாநிலத்தில் இருமுறை முதலமைச்சராக பதவி வகித்துள்ளார். மத்தியப் பிரதேச முதலமைச்சராக  திசம்பர் 7, 1993 லிருந்து நவம்பர் 2003ல் பதவிக் காலம் முடியும் வரை பதவியில் இருந்தார். இவர்  இதேகாவின் பொதுச் செயலாளராகவும் இருந்துள்ளார்.

## மேற்கோள்கள்

## வெளியிணைப்புகள்

 
 

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச முதலமைச்சர்கள்
பகுப்பு:10வது மக்களவை உறுப்பினர்கள்
பகுப்பு:1947 பிறப்புகள்
பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
வி. சீ. கந்தையா

**வி. சீ. கந்தையா** (பிறப்பு: சூலை 29, 1920) ஈழநாட்டின் மட்டக்களப்பின் தென்பகுதியில் அமைந்த மண்டூரில் தோன்றியவர். பண்டிதர் என்றும், புலவர் என்றும், எழுத்தாளர் என்றும் பலராலும் அறியப்பட்டவர். இவர் உருவாக்கிய மட்டக்களப்புத் தமிழகம் என்னும் நூல் மிகவும் சிறப்பு வாய்ந்த ஒன்றாகும்.

## வாழ்க்கைக் குறிப்பு
கந்தையா இலங்கையின் கிழக்கு மாகாணத்தில் மண்டூரில் வினாசித்தம்பி என்பவருக்கும், சின்னாத்தை என்பருக்கும் பிறந்தார்.

## கல்வி
இவர் தன் இளமைக்காலத்தில் வ. பத்தக்குட்டி உபாத்தியாயரிடமும், புலவர்மணி ஏ. பெரியதம்பிப்பிள்ளையிடமும், விபுலாநந்தரின் குருவாகிய குஞ்சித்தம்பி உபாத்தியாயரிடமும் கல்வி பயின்றார். பிற்காலத்தில் யாழ்ப்பாணத்து ஆரிய பாசா அபிவிருத்திச் சங்கப் பண்டிதர் பட்டமும் (1943), மதுரைத் தமிழ்ச் சங்கத்தின் பண்டிதர் பட்டமும் (1944), இலங்கைப் பல்கலைக்கழகத்தி்ன் தமிழ் வித்துவான் பட்டமும் (1952), அண்ணாமலைப் பல்கலைக்கழகத்தின் பி.ஓ.எல். (B.O.L) பட்டமும் (1954) பெற்றார்.

## எழுதிய நூல்கள்
*மட்டக்களப்புத் தமிழகம்
*கட்டுரையியல்

## வெளி இணைப்புகள்
*வி. சீ. கந்தையா வாழ்க்கை வரலாறு

பகுப்பு:ஈழத்து எழுத்தாளர்கள்
பகுப்பு:மட்டக்களப்பு மாவட்ட நபர்கள்
பகுப்பு:1920 பிறப்புகள்
கருநீலம்

**கருநீலம்** என்பது ''Indigofera tinctoria'' என்ற தாவரத்தையும், அதனை அண்டிய இனங்களிலிருந்தும் பெறப்படும் நீலச் சாயத்தினைச் சார்ந்து பெயரிடப்பட்ட நிறங்களில் ஒன்றாகும். மின்காந்த நிழற்பட்டையில், இந்த கருநீல நிறமானது 420 - 450 நானோமீட்டர் (nm) அலைநீளத்தைக் கொண்டிருப்பதுடன், நீலம், ஊதா நிறங்களுக்கிடையே அமைந்துள்ளது. மரபுவழியில் இந்த நிறமானது வானவில் நிறங்களில் ஒன்றாக, கட்புலனாகும் நிறமாலை யில் ஒன்றாக கருதப்பட்டிருந்த போதிலும், நவீன நிற அறிவியல் அறிஞர்க்ள் இந்த நிறத்தை ஒரு தனிப்பிரிவாகக் கருதாது, 450&nbsp;nm அலைநீளத்துக்குட்பட்டதாக ஊதா நிறத்துடன் சேர்த்தே வகை பிரிக்கின்றனர். ஒளியியலுக்குரிய அறிவியல் அறிஞர்களான ஹார்டியும் பெரினும் (Hardy and Perrin) இந்த கருநீல நிறத்தை அலைநீள பட்டியலில் 446 - 464&nbsp;nm வரிசைப்படுத்தினர்.

முதன்முதலாக கருநீலம் என்பது ஆங்கிலத்தில் indigo என ஒரு நிறமாகப் பதிவு செய்யப்பட்டிருப்பது 1289 இலாகும்

## வரலாறு

*Indigofera tinctoria* கருநீலச் சாயமானது பல்லாண்டுகளுக்கு முன்னர், கிரேக்க-ரோமன் சகாப்தத்திலேயே, இந்தியாவிலிருந்தே ஐரோப்பாவுக்கு ஏற்றுமதி செய்யப்பட்டதாக நம்பப்படுகின்றது. கிரேக்க மொழியில் இண்டிகோன் (indikon) என்பது சாயத்தைக் குறிக்கும். ரோமன் மொழியில் இண்டிக்கம் (indicum) என்ற சொல்லும் இதனையே குறிக்கும். இந்தச் சொல்லானது, இத்தாலிய மொழியின் பேச்சு வழக்கில் பயன்படுத்தப்பட்டு, பின்னர் ஆங்கிலத்திற்கு வரும்போது இண்டிக்கோ (indigo) என்ற பெயரைப் பெற்றதாக நம்பப்படுகின்றது.

இதே சாயம், தற்காலத்தில் ஐரோப்பாவில் *Isatis tinctoria* என்ற தாவரத்திலிருந்து பெறப்படுகின்றது.

## மேற்கோள்கள்

பகுப்பு:நீலநிற வகைகள்
திருத்தந்தையர்களின் அகவைப் பட்டியல்

இது உரோமன் கத்தோலிக்க திருச்சபையை ஆண்ட **திருத்தந்தையர்களின் அகவைப் பட்டியல்**.

## திருத்தந்தையர்களின் சராசரி அகவை

## இளம் திருத்தந்தையர்கள்
மிகவும் இளம் வயதில் திருத்தந்தையானவர், ஒன்பதாம் பெனடிக்ட் (11 வயது முதல் 18 வயதுக்குள் திருத்தந்தையாகியிருக்கலாம்) அல்லது பன்னிரண்டாம் யோவானாக (பணிக்காலத் தொடக்கத்தில் வயது 18) இருக்கலாம்.

## தேர்வின் போது வயது முதிர்ந்த திருத்தந்தையர்கள் (1295 முதல்)

## பணிக்கால முடிவில் வயது முதிர்ந்த பத்து திருத்தந்தையர்கள் (1295 முதல்)

## இவற்றையும் பார்க்க
* திருத்தந்தையரின் ஆட்சி முத்திரை
* புனிதர் பட்டம் பெற்ற திருத்தந்தையர்கள்

பகுப்பு:உரோமன் கத்தோலிக்க திருத்தந்தையர்களின் பட்டியல்கள்
மப்றூக்

**மப்றூக்** (*U. L. Mabrook*) இலங்கையைச் சேர்ந்த ஊடகவியலாளரும் எழுத்தாளரும் ஆவார்.

## வாழ்க்கைச் சுருக்கம்
**மப்றூக்** இலங்கையின் அம்பாறை மாவட்டத்தில் அட்டாளைச்சேனை எனும் ஊரில் பிறந்தவர். கொழும்பில் இருந்து வெளிவரும் நாளிதழ் வீரகேசரி பத்திகையில் 1998 இல் ஓர் ஊடகவியலாளராகப் பணியாற்றினார். பின்னர், 1999 ஆம் ஆண்டு இலங்கையின் தனியார் வானொலியான 'சூரியன் எப். எம்' இல் இணைந்து, 10 ஆண்டு காலம் பணியாற்றினார். இதன் போது அவர் அந்த வானொலியில் 'நேற்றைய காற்று' எனும் பிரபலமான நிகழ்ச்சி ஒன்றை வழங்கியிருந்தார்.

இடையில் சிலகாலம், இவர் இலங்கை அரசாங்கத்தின் அதிகாரபூர்வ இணையத்தளத்திலும் ஊடகவியலாளராகப் பணியாற்றினார். தற்போது இவர் - தொலைக்காட்சி ஊடகவியலாளராகவும்  பணியாற்றி வருகின்றார்.

## எழுத்தாளராக
இவரின் 'தடைசெய்யப்பட்ட கவிதை' எனும் கவிதை நூல் 2003 ஆம் ஆண்டு வெளியானது. 2008 இல் இவர் எழுதிய 'சின்னா' எனும் சிறுவர் கதை நூல் வெளியானது. பத்திரிகைகள் மற்றும் இணையங்களுக்கு தொடராக அரசியல் கட்டுரைகளை எழுதி வருகிறார்.

பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கை முஸ்லிம் எழுத்தாளர்கள்
50கள்

**50கள்** (*50s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும்   **ஐந்தாம் பத்தாண்டைக்** குறிக்கும்.

இக்கட்டுரை **கிபி 50–59** காலப்பகுதியைப் பற்றியது, அனோ டொமினி காலத்தின் 50 முதல் 59 ஆண்டுகளைப் பற்றியது.

## நிகழ்வுகள்
*52 - புனித தோமையர் நற்செய்தியைப் பரப்பும் முகமாக இந்தியாவின் கொடுங்களூர் வந்திறங்கியதாக நம்பப்படுகிறது.
*52 - செருமானியப் போர்கள் பற்றிய தனது குறிப்புகளை மூத்த பிளினி எழுதினார்.
*52 - இலங்கை, அனுராதபுர இராச்சியத்தின் மன்னனாக யசலாலக்க தீசன் பொறுப்பேற்றான்.
*54 - நீரோ ரோமின் மன்னனானான்.
*54 - ரோமப் பேரரசு ஏடன் நகரை இணைத்துக் கொண்டது.

## முக்கிய நபர்கள்
* குளோடியசு, உரோமைப் பேரரசர்கள் (41–54)
* நீரோ, உரோமைப் பேரரசர்கள் (54–68)
* குஜுலா காட்பிசசு, குசான் பேரரசர்
* பவுல் (திருத்தூதர்)
* பேரரசர் மிங் (சீனா)

## மேற்கோள்கள்

*
கே. எஸ். ரஞ்சித்சிங்ஜி

**கே. எஸ். ரஞ்சித்சிங்ஜி** (*K. S. Ranjitsinhji*, பிறப்பு: செப்டம்பர் 10 1872, இறப்பு: ஏப்ரல் 2 1933), இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டிகளிலும், 307 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1896 - 1902 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1872 பிறப்புகள்
பகுப்பு:1902 இறப்புகள்
பகுப்பு:1933 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
52

**52** ஆண்டு (**[[ரோம எண்ணுருக்கள்|LII]]**) யூலியின் நாட்காட்டியில் ஒரு சனிக்கிழமையில் துவங்கிய ஆண்டு ஆகும். அக்காலத்தில் இவ்வாண்டு "சுல்லா மற்றும் ஓத்தோ நீதிபதிகளின் ஆண்டு" (* Year of the Consulship of Sulla and Otho*) எனவும், "ஆண்டு 805" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 52 என அழைக்கும் முறை நடைமுறைக்கு வந்தது.

## நிகழ்வுகள்

*இயேசு கிறித்துவின் பன்னிரண்டு சீடர்களில் ஒருவரான புனித தோமையர் நற்செய்தியைப் பரப்பும் முகமாக இந்தியாவின் கொடுங்களூர் வந்திறங்கியதாக நம்பப்படுகிறது.
* செருமானியப் போர்கள் பற்றிய தனது குறிப்புகளை மூத்த பிளினி எழுதினார்.
* அனுராதபுர இராச்சியத்தின் மன்னனாக சந்தமுகன் என்பவனிடம் இருந்து அவனது உடன்பிறப்பான யசலாலக்க தீசன் பெற்றுக் கொண்டான்.


## நாள்காட்டி

## மேற்கோள்கள்


பகுப்பு:50கள்
கிறிஸ் ரீட்

**கிறிஸ் ரீட் ** (*Chris Read*, பிறப்பு: ஆகத்து 10 1978, இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டிகளிலும், 36 ஒருநாள் பன்னாட்டுத் துடுப்பாட்டப் போட்டிகளிலும், 246 முதல்தர துடுப்பாட்டப் போட்டிகளிலும், 265 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2007 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:டெவான் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
70கள்

**70கள்** (*70s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **ஏழாம் பத்தாண்டைக்** குறிக்கும்.

இக்கட்டுரை **கிபி 70–79** காலப்பகுதியைப் பற்றியது, அனோ டொமினி காலத்தின் 70 முதல் 79 ஆண்டுகளைப் பற்றியது.

## நிகழ்வுகள்
* ரேமப் பேரரசன் வெசுப்பாசியான் 79 ஆம் ஆண்டில் இறக்க அவனது மகன் டைட்டசு ரோமப் பேரரசனாக முடி சூடினான்.
* திறப்புகளுடன் கூடிய பூட்டுகள் முதற்தடவையாக ரோமில் பயன்படுத்தப்பட்டன.
* மித்திராயிசம் என்ற மர்ம சமயம் ரோமப் பேரரசில் பரவியது. இது கிபி 4ம் நூற்றாண்டு வரை நிலவியது.
* ரோம் நகரில் கொலோசியம் கட்ட ஆரம்பிக்கப்பட்டது.
* இந்தோனேசியத் தீவுகளில் ஜாவா மொழிச் சொற்களை எழுதுவதற்கு சமக்கிருதம், மற்றும் பல்லவ எழுத்துமுறைகளை இந்திய இளவரசன் அஜி சாக்கா என்பவன் அறிமுகப்படுத்தினான்.

## மேற்கோள்கள்

*
ஹாப்பர் ரீட்

**ஹாப்பர் ரீட் ** (*Hopper Read*, பிறப்பு: சனவரி 28 1910, இறப்பு: சனவரி 5 2000), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 54 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1910 பிறப்புகள்
பகுப்பு:2000 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
மோரிஸ் ரீட்

**மொரிஸ் ரீட்** (*Maurice Read*, பிறப்பு: பிப்ரவரி 9 1859, இறப்பு: பிப்ரவரி 17 1929), இங்கிலாந்து அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 380 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1893 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1859 பிறப்புகள்
பகுப்பு:1929 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
வோல்டர் ரீட்

**வோல்டர் ரீட்** (*Walter Read*, பிறப்பு: நவம்பர் 23 1855, இறப்பு: சனவரி 6 1907), இங்கிலாந்து அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டிகளிலும் 467 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1893 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1855 பிறப்புகள்
பகுப்பு:1907 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்